- Hindi News
- National
- टर्निंग पर स्पीड से गुजरते हैं वाहन, दुर्घटना का कॉलेज छात्राओं को सबसे ज्यादा डर
टर्निंग पर स्पीड से गुजरते हैं वाहन, दुर्घटना का कॉलेज छात्राओं को सबसे ज्यादा डर
शासकीय मिनीमाता गर्ल्स की स्थापना वर्ष 1996 में जब हुई तब ट्रैफिक का दबाव इतना बढ़ जाएगा इसकी कल्पना नहीं की गई होगी। पहले जहां 15 से 20 मिनट में एक्का दुक्का वाहन गुजरते थे, अब प्रति सेकेंड 4 से 5 वाहन एक साथ तो कभी-कभी इससे भी अधिक दौड़ते हैं। कॉलेज के समीप गोलाई में घंटाघर चौक बना है। घंटाघर से कॉलेज के सामने गुजरने वाले हर वाहन की स्पीड कमोबेश 40 किलोमीटर प्रति घंटा से भी कहीं अधिक होती है। जबकि शहरी क्षेत्र में 20 किलोमीटर से अधिक नहीं होनी चाहिए। स्पीड अधिक होने के पीछे ढलान होना भी एक अहम कारण है। इस स्थान से कॉलेज से छुट्टी होने पर बड़ी संख्या में छात्राएं विपरीत दिशा से घंटाघर होकर एमपीनगर, एसईसीएल, निहारिका, रविशंकर नगर, आरपीएनगर, सीएसईबी, कोसाबाड़ी, रामपुर के लिए जाती हैं। स्पीड से आने वाले वाहन टर्निंग होने के कारण नहीं दिखाई देते। जिसके कारण अक्सर दुर्घटना की संभावना रहती है। आने वाले समय में वाहनों का दबाव और बढ़ेगा िजसके मद्देनजर विषम परिस्थिति से निपटने कॉलेज प्रबंधन अभी से प्रयास करता है तो दुर्घटना की संभावना से बचा जा सकता है। पूर्व में यहां 500 से भी कम छात्राएं थीं, बीते 7-8 सालों में यहां छात्राओं की संख्या एक हजार से पार हो गई हैं।
नया भवन बना तो गेट भी शिफ्ट होगा
बेहतर है नए गेट का विकल्प: कॉलेज की छात्र संघ अध्यक्ष मोनिषा कर्ष व सचिव रोजी ने कहा कि वर्तमान स्थिति को देखते हुए गेट को शिफ्ट करने का विकल्प बेहतर है। इससे होने वाली परेशानियों से छात्राओं को राहत मिलेगी। कॉलेज प्रबंधन को इस पर विचार करना होगा।
प्राचार्य डॉ.तारा शर्मा ने कहा कि समस्या तो है पर गेट को शिफ्ट करना आसान नहीं होगा। क्योंकि फंडिंग की समस्या आड़े आएगी। हम सभी यातायात नियमों का पालन करें तो यह नौबत नहीं आएगी। लेकिन इसके लिए महाराणा प्रताप चौक, बुधवारी से घूमकर आना जाना करना सभी के लिए सहज भी नहीं होगा। हां, अगर भविष्य में कॉलेज में भवन निर्माण की योजना बनी तो गेट का स्थान बदलने पहल की जाएगी।
विपरीत दिशा से आना जाना करने व डिवाइडर से पार होने की मजबूरी भी
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva